
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

2 ΟΚΤΩΒΡΙΟΥ 1989 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης για απαλλοτρίωση ακι¬ 
νήτων για την βελτίωση της οδού «Στροφυλλιάς - Λίμνης, από 
Χ.Ο. 0+620 έως χ.θ. 3+150. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Χαρακτηρισμός ως παραδοσιακού τμήματος της πόλης των Ιωαννί- 
νων (ν. Ιωαννίνων) και καθορισμός ειδικών όρων και περιορι¬ 
σμών δόμησης αυτού . 2 


ΑΠΟΦΑΣΕΙΣ 

Χαρακτηρισμός ως διατηρητέου του κτιρίου επί των οδών Ηροδότου 
22 και Αλωπεκής 1 εντός του ρυμοτομικού σχεδίου του δήμου 
Αθηναίων και καθορισμός ειδικών όρων και περιορισμών δόμη- 

οης . 3 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. 8233 (1) 

Ανακοίνωση παρακατάθεσης αποζημίωσης για απαλλοτρίωση ακινή¬ 
των για την βελτίωση της οδού «Στροφυλιάς - Λίμνης, από Χ.Ο. 
0+620 έως χ.θ. 3+150. 

Ο ΝΟΜΑΡΧΗΣ ΕΥΒΟΙΑΣ 

Σύμφωνα με τα άρθρα 7 και 8 του Ν.Δ. 797/70 περί αναγκαστι¬ 
κών απαλλοτριώσεων γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την αριθμ. 6547/6.8.86 από¬ 
φαση Νομάρχη Εύβοιας (ΦΕΚ 779/Δ/9.9.86). 

β) Τους ενυπόθηκους δανειστές και τους τρίτους διεκδικητές των ακι¬ 
νήτων αυτών. 

Ότι η αποζημίωση της εδαφικής επιφάνειας και των επικειμένων 
της, όπως περιγράφονται στο σχετικό κτηματολογικό πίνακα που καθο¬ 
ρίσθηκε με την αριθμ. 83/1988 απόφαση του Μονομελούς Πρωτοδι¬ 
κείου Χαλκίδας, έχει παρακατατεθεί στο Ταμείο Παρακαταθηκών και 
Δανείων. 

Σχετικά έχει εκδοθεί το αριθμ. 3144/15.9.89 γραμμάτιο σύστασης 
παρακαταθήκης ποσού (9.937.120) εννιά εκατομμύρια εννιακόσιες 
τριάντα επτά χιλιάδες εκατόν είκοσι δρχ. 


Η ανακοίνωση αυτή να δημοσιευτεί στην Εφημερίδα της Κυβερνή- 
σεως. 

Χαλκίδα, 25 Σεπτεμβρίου 1989 

Ο Νομαρχών Διευθυντής 
ΑΓ. ΓΙΑΛΟΣ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 


Χαρακτηρισμός ως παραδοσιακού τμήματος της πόλης των Ιωαννίνων 

(ν. Ιωαννίνων) και καθορισμός ειδικών όρων και περιορισμών δόμη¬ 
σης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9 και 11 του ν.δ/τος της 17.7.1923 
(Α’ 228), όπως μεταγενέστερα τροποποιήθηκαν και συμπληρώθη¬ 
καν. 

2. Τις διατάξεις των άρθρων 3 και 4 (παρ. 1) του ν. 1577/1985 
«Γενικός Οικοδομικός Κανονισμός» (Α' 210), όπως το άρθρο 3 τροπο¬ 
ποιήθηκε με το άρθρο 1 (παρ. 1)τουν. 1772/1988 «Τροποποίηση δια¬ 
τάξεων του ν. 1577/1985 «Γ.Ο.Κ.» και άλλες σχετικές διατάξεις (Α’ 
91). 

3. Την από 5.11.1987 αιτιολογική έκθεση της Δ/νσης Παραδοσια¬ 
κών Οικισμών και Περιβάλλοντος (Γ7). ' 

4. Την υπ’ αριθ. 252/1988 γνωμοδότηση του δημοτικού συμβου¬ 
λίου Ιωαννιτών, 

• 5. Την υπ’ αριθ. 390/1988 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

6. Την υπ’ αριθ. 228/1989 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

,. Άρθρο 1 

Χαρακτηρίζεται ως παραδοσιακό (ιστορικό κέντρο) το τμήμα της πό¬ 
λης Ιωαννίνων (ν. Ιωαννίνων), που οριοθετείται από την οδό Μετσόβου, 
Γερβασίου, Αβέρωφ, Κάνιγγος, Παπάζογλου, την τεθλασμένη γραμμή 
Α, Β, Γ, Δ, Ε, .Ζ, την οδό Ανεξαρτησίας, συμπεριλαμβανομένων των 
ιδιοκτησιών των Ο.Τ. 184, 184α, 190, 191, 192, 192α, 221 και 
188α που έχουν πρόσωπο στην οδό αυτή και στις οδούς Καραϊσκάκη 
και Πουκεβίλ, της οδού Φιλικής Εταιρείας, Αναξαγόρα, Αγίου Νικο¬ 
λάου, την τεθλασμένη γραμμή Η, Θ, I, Κ μέχρι την οδό Πατριάρχου 
Ευαγγελιδη (πρώην Παμβώτιδος) την πλατεία Μαβίλη και τη λίμνη, 
όπως τα όριά του φαίνονται με μαύρη συνεχή γραμμή στο σχετικό πρω¬ 
τότυπο διάγραμμα σε κλίμακα 1:1000, που θεωρήθηκε από τον Προϊ¬ 
στάμενο της Διεύθυνσης Τοπογραφικών Εφαρμογών με την υπ’ αριθ. 
32443/1989 πράξη του και που συνοπτικό του αντίτυπο δημοσιεύεται 
με το παρόν διάταγμα. 

Άρθρο 2 

Οι όροι και περιορισμοί δόμησης των οικοπέδων, που βρίσκονται 
μέσα στα όρια του παραδοσιακού τμήματος της πόλης των Ιωαννίνων, 
όπως αυτά καθορίζονται με το προηγούμενο άρθρο ορίζονται ως εξής: 

Ια. Τα οικόπεδα είναι άρτια και οικοδομήσιμα εφόσον έχουν ελάχι¬ 
στο πρόσωπο σε κοινόχρηστο χώρο δέκα (10) μέτρα και ελάχιστο εμβα¬ 
δόν τριακόσια (300) τ.μ. 

β. Κατά-παρέκκλιση θεωρούνται άρτια και οικοδομήσιμα τα οικό¬ 
πεδα, εφόσον ήταν άρτια και οικοδομήσιμα, είτε κατά τον κανόνα είτε 
κατά παρέκκλιση, σύμφωνα με τις διατάξεις που ίσχυαν κατά την ημέρα 
δημοσίευσης του παρόντος διατάγματος. 

2. Ο συντελεστής δόμησης και το ποσοστά κάλυψης των οικοπέδων 
ορίζονται κατά τομείς I και II, όπως τα όριά τους φαίνονται με διακε¬ 
κομμένη μαύρη και συνεχή μαύρη γραμμή αντίστοιχα στο παραπάνω 
σχετικό διάγραμμα, ως εξής: 
α. Τομέας I 

- Συντελεστής δόμησης: ένα (1) 

- Ποσοστό κάλυψης: εξήντα τοις εκατό (60%). 

- Ειδικότερα για τα γωνιακά, διαμπερή, διαγώνια, μεσαία οικόπεδα 
εμβαδού μικρότερου των εκατόν (100) τ.μ. επιτρέπεται η κάλυψη της 
επιφάνειας τους εκατό τοις εκατό χωρίς υπέρβαση του συντελεστή δό¬ 
μησης. · 

- Σε περίπτωση μεσαίων οικοπέδων εμβαδού μικρότερου των εκατό 
(100) τ.μ. επιβάλλεται υποχρεωτική απόσταση των κτιρίων από το 
πίσω όριο του οικοπέδου κατά 1 μέτρο. 

β. Τομέας II 

Ο Συντελεστής δόμησης των οικοπέδων και το ποσοστό κάλυψης αυ¬ 
τών καθορίζονται κατά περίπτωση ως εξής: 

α. Για οικόπεδα επιφάνειας μικρότερης ή ίσης των 50 τ.μ. ορίζεται 
συντελεστής δόμησης 1,8 με ποσοστο κάλυψης 90% της επιφάνειας 
τους. 

β. Για οικόπεδα επιφάνειας μικρότερης ή ίσης των 100 τ.μ. ορίζεται 
συντελεστής δόμησης 1,8 για τα πρώτα 50 τ.μ. και 1,4 για την υπό¬ 
λοιπη επιφάνεια με ποσοστό κάλυψης 90%. 

γ. Για οικόπεδα επιφάνειας μικρότερης ή ίσης των 200 τ.μ. ορίζεται 
συντελελεστής δόμησης 1,6 για τα πρώτα 100 τ.μ. και 1,2 για την 
υπόλοιπη επιφάνεια με ποσοστό κάλυψης 70%. 

δ. Για οικόπεδα επιφάνειας μικρότερης ή ίσης των 300 τ.μ. ορίζεσαι 
συντελεστής δόμησης 1,4 για τα πρώτα 200 τ.μ. και 0,80 για την υπό¬ 
λοιπη επιφάνεια μέχρι 300 τ.μ. με ποσοστό κάλυψης 60%. 

ε. Για οικόπεδα επιφάνειας μεγαλύτερης των 300 τ.μ. ορίζεται συ¬ 
ντελεστής δόμησης 1,4 για τα πρώτα 200 τ.μ. 0,8 για την επιφάνεια 
από 200 τ.μέτρα μέχρι 300 τ. μέτρα, και 0,4 για την υπόλοιπη επιφά¬ 
νεια πέραν των 300 τ.μ. με ποσοστό κάλυψης 60%. 

3. Ο μέγιστος επιτρεπόμενος αριθμός ορόφων των κτιρίων ορίζεται 
σε δύο (2) με μέγιστο επιτρεπόμενο ύψος επτά και μισό μέτρα (7,50) μέ¬ 
τρα, μετρούμενο από τη γύρω φυσική ή τεχνική στάθμη του εδάφους. 

Το μέγιστο επιτρεπόμενο ύψος ισογείου κτιρίου ορίζεται σε τέσσερα 
και πενήντα εκατοστά (4,50) μέτρα. 

4. Η τοποθέτηση του κτιρίου στο οικόπεδο γίνεται έτσι ώστε: 
α) Να μη βλάπτεται ο πολεοδομικός ιστός της περιοχής. 

β) Να προστατεύεται η θέα των κοινοχρήστων χώρων, 
γ) Να προστατεύεται κατά το δυνατόν η θέα των όμορων οικοπέδων, 
δ) Να μην διαμορφώνονται υποβαθμισμένοι ελεύθεροί χώροι ανά¬ 
μεσα σε όμορες ιδιοκτησίες. 

Η Επιτροπή Πολεοδομικού και Αρχιτεκτονικού Ελέγχου εγκρίνει τη 
θέση του κτιρίου στο οικόπεδο και επιβάλλει επιπλέον περιορισμούς ως 
προς τη μορφή και τον όγκο των κτιρίων. 

5. Απαγορεύεται η κατασκευή ορόφων σε εσοχή. 

6. Κάθε κτίριο επικαλύπτεται με τετράτριχη ή δύριχτη στέγη από κε¬ 
ραμίδια βυζαντινού ή ρωμαϊκού τύπου με κλίση μέχρι 25% έως 30%. 

Σε περίπτωση που η στέγη είναι ξύλινη και με εμφανή τα φέροντα 
στοιχεία δύναται να προεξέχει από τους τοίχους μέχρι εβδομήντα εκα¬ 
τοστά του μέτρου (0,70) μ. 

Σε περίπτωση που η στέγη δεν είναι ξύλινη και με εμφανή τα φέροντα 
στοιχεία, η προεξοχή αυτή δεν μπορεί να υπερβεί τα σαράντα εκατοστά 
του μέτρου (0,40) μ. 

7. Οι όψεις του κτιρίου καθώς και τα εμφανή τμήματα των μεσοτοι¬ 
χιών, τοίχων αντιστήριξης και περίφραξης, κατασκευάζονται από εμ¬ 
φανή λιθοδομή κατά τα παραδοσιακά πρότυπα ή οποιοδήποτε άλλο 
υλικό επιχριόμενο με τριπτό επίχρισμα. 


Σε περίπτωση κατασκευής κτιρίου με εμφανή λιθοδομή αυτή περιορί¬ 
ζεται στο ισόγειο. 

Σε περίπτωση λιθεπένδυσης, αυτή έχει πάχος τουλάχιστον δεκαπέντε 
εκατοστά του μέτρου (0,15) μ. 

Σε κάθε περίπτωση η λιθοδομή του ισογείου δεν πρέπει να εξέχει από 
το επίπεδο του ορόφου. 

8. Οι αναλογίες των ανοιγμάτων (πόρτες παράθυρα, προθήκες) 
έχουν την παρακάτω σχέση πλάτους προς ύψος: 

- πόρτες και προθήκες 1:2 
- παράθυρα 1: 1,50 

Στο ισόγειο τα πλήρη τμήματα μεταξύ των ανοιγμάτων έχουν πλά¬ 
τος τουλάχιστον σαράντα εκατοστά του μέτρου (0,40) μ. 

Στον όροφο του κτιρίου επιτρέπεται η κατασκευή συνεχών ανοιγμά¬ 
των. 

Τα κοιφώματα είναι ξύλινα. 

Στο ισόγειο οι προθήκες και πόρτες των καταστημάτων είναι δυνατόν 
να κατασκευάζονται σιδερένιες από μορφοσίδηρο και όχι στρατζαρι- 
στά. 

Απαγορεύεται η χρήση του αλουμινίου, του πλαστικού και άλλων πα¬ 
ρεμφερών υλικών. 

Τα υαλοστάσια κατασκευάζονται ξύλινα με καΐτια τα δε εξώφυλλα 
ξύλινα περιστρεφόμενα, περσιδωτά, ταμπλαδωτά ή καρφωτά. 

9. Απαγορεύεται η κατασκευή συνεχών εξωστών σε όλο το μήκος της 
πρόσοψης. Η κατασκευή τους γίνεται κατά το δυνατόν μεμονωμένα ανά 
άνοιγμα ή ανά δύο ανοίγματα με προστέγασμα ανεξάρτητα από το προ¬ 
στέγασμα των καταστημάτων. 

10. Επιτρέπεται η κατασκευή κλειστών εξωστών (σαχνισιά) στην 
πρόσοψη κατά τα παραδοσιακά πρότυπα με προεξοχή μέχρι ογδόντα 
εκατοστά του μέτρου (0,80) μ. Οι κλειστοί εξώστες στεγάζονται με 
στέγη από. κεραμίδια. 

Η κατασκευή και οι διαστάσεις των προστεγασμάτων και των εξω¬ 
στών (κλειστών και ανοικτών) εγκρίνονται από την Επιτροπή Πολεοδο- 
μικού και Αρχιτεκτονικού Ελέγχου (ΕΠΑΕ) και απέχουν 0,50 μέτρα 
από το κράσπεδο του πεζοδρομίου. 

Η επιφάνεια των κλειστών εξωστών δεν επιτρέπεται να είναι μεγαλύ¬ 
τερη του ενός τετάρτου της συνολικής επιφάνειας της όψης. 

Η κάτω επιφάνεια των παραπάνω προεξοχών (κλειστών ή ανοικτών 
εξωστών ή προστεγασμένων) απέχει από τη στάθμη του πεζοδρομίου 
τουλάχιστον 3μ. 

Τα προστεγάσματα των καταστημάτων είναι ανεξάρτητα από τους 
εξώστες και την τυχόν προεξοχή της στέγης, γίνονται δε από ελαφρά 
κατασκευή σύμφωνα με τα παραδοσιακά πρότυπα. 

11. Επιτρέπεται η κατασκευή ανοικτών εξωστών (πατάρια) σε ισό¬ 
γεια καταστήματα, εφόσον έχουν ελεύθερο ύψος τουλάχιστον 4,50 μ. 
και η επιφάνειά τους δεν υπερβαίνει το 35% της ωφέλιμης επιφάνειας 
του καταστήματος. 

Το ελεύθερο ύψος του καταστήματος είναι τουλάχιστον 2,40 μ. κάτω 
από τον ανοικτό εξώστη. 

Απαγορεύεται η κατασκευή ανοικτού εξώστη (πατάρι) στην πρόσοψη 
του καταστήματος. 

Η σκάλα ανόδου τοποθετείται υποχρεωτικά στο εσωτερικό της αίθου¬ 
σας. 

12. Απαγορεύεται η κατασκευή κτιρίων επί υποστηλωμάτων (ΡΙΕΟ- 
ΤΙ5). 

13. Οι όψεις των κτιρίων χρωματίζονται σε αποχρώσεις λευκού ή 
ανοιχτής ώχρας, με περιορισμένη χρήση, του χονδροκόκκινου, της κα¬ 
θαρής ώχρας και του ζωηρού κυανού (λουλακί) στη βάση του κτιρίου. 
Δεν επιτρέπεται η διαμόρφωση ζώνης πάνω από τα πρέκια, διαφορετι¬ 
κού χρώματος από την υπόλοιπη όψη του κτιρίου. 

Τα υαλοστάσια και τα σκούρα των παραθύρων βάφονται σύμφωνα με 
τα παραδοσιακά χρώματα της περιοχής, ενώ τα σιδηρά κιγκλιδώματα 
μαύρα. 

14. Τα βοηθητικά κτίσματα ακολουθούν τη μορφολογία του κυρίως 
κτιρίου. 

15. Επιτρέπεται, με την επιφύλαξη της παραγρ. 24δ του παρόντος 
άρθρου, η εγκατάσταση φωτεινών επιγραφών μετά από έγκριση της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ), η 
οποία εγκρίνει το μέγεθος, το χρώμα, τα στοιχεία και τη θέση τους. 

16. Επιτρέπεται η ανάρτηση στις όψεις των καταστημάτων επιγρα¬ 
φών περιορισμένων διαστάσεων που δεν αλλοιώνουν τη μορφή του κτι¬ 
ρίου, μετά από έγκριση της αρμόδιας ΕΠΑΕ. 

17. Απαγορεύεται η ανάρτηση επιγραφών σε στέγες και τους εξώ- 

στες των χτιρίων. 

18. Απαγορεύεται η τοποθέτηση ηλιακών θερμοσιφώνων καθώς και 
η τοποθέτηση υδατοδεξαμενών (Μπόΐλερ) πάνω στη στέγη. 

19. α) Επιτρέπεται η αποκατάσταση ερειπωμένων χτισμάτων, αντι¬ 
προσωπευτικών της τοπικής παραδοσιακής αρχιτεκτονικής, έστω και 
αν οι απαιτούμενες εργασίες αντίκεινται στις διατάξεις του παρόντος 
διατάγματος. Η αποκατάσταση επιτρέπεται ύστερα από τεκμηριωμένη 
έρευνα που αποδεικνύει την ακριβή αρχική μορφή του χτίσματος και 
μετά από έγκριση της σχετικής μελέτης από την ΕΠΑΕ. 

β) Επιτρέπεται επίσης κατά την αποκατάσταση παραδοσιακού κτι¬ 
ρίου η προσθήκη λειτουργικών χώρων περιορισμένων διαστάσεων απα¬ 
ραίτητων για την εξυπηρέτηση των αναγκών του κτιρίου, όπως λουτρού 
ή κουζίνας έστω και κατά παρέκκλιση από τις διατάξεις του παρόντος, 
εκτός του συντελεστή δόμησης, μετά από έγκριση της ΕΠΑΕ. 

20. Κάθε έργο υποδομής των οργανισμών κοινής ωφέλειας (ΔΕΗ, 
ΟΤΕ κ.λπ.) επιβάλλεται να είναι υπόγειο. 

Η τοποθέτηση των μετρητών του ηλεκτρικού ρεύματος όπως και η 
τοποθέτηση κάθε άλλου στοιχείου παροχών οργανισμών κοινής ωφέ¬ 
λειας γίνεται σε θέση που δεν προβάλλεται σε κοινόχρηστους χώρους. Οι 
οργανισμοί κοινής ωφέλειας (ΔΕΗ, ΟΤΕ κ.λπ.)· ως και οι τεχνικές υπη¬ 
ρεσίες δήμων και κοινοτήτων (ΤΤΔΚ), Διεύθυνση Τεχνικών ΐ πηρεσιών 
Νομαρχίας (ΔΤΤΝ), υποχρεούνται να αναλαμβάνουν με δικές τους δα¬ 
πάνες κατά την εγκατάσταση ή και βελτίωση των εγκαταστάσεών τους, 
την αποκατάσταση της αρχικής μορφής του κοινόχρηστου χώρου. 

Κάθε εργασία που αφορά τη διαμόρφωση, τροποποίηση ή ανάπλαση 
κοινοχρήστων χώρων (δρόμων - πλατειών, κρηπιδωμάτων κ.λπ.) εκτε- 
λείται με τρόπο προσαρμοζόμενο στα παραδοσιακά πρότυπα και μετά 
από έγκριση της ΕΠΑΕ. 

21. Άδεια κατεδάφισης παλαιών χτισμάτων ή αφαίρεσης λειτουργι¬ 
κών ή διακοσμητικών στοιχείων από αυτά, όπως και κατεδάφισης εξο¬ 
πλισμού ιδιωτικών και δημόσιων χώρων (μάνδρες, λιθόστρωτα, βρύσες 
κ.λπ.) χορηγείται μόνο μετά από έγκριση της ΕΠΑΕ. 

22. Για τη διαμόρφωση ακοιλύπτων χώρων των οικοπέδων επιτρέ¬ 
πονται μόνο οι απολύτως αναγκαίες εκσκαφές. 

Σε περίπτωση κεκλιμένου εδάφους επιτρέπεται η διαμόρφωση του οι¬ 
κοπέδου με αναλειμματικούς τοίχους ή πρανή με μέγιστο ύψος ένα και 
μισό μέτρο (1,50) μ. 

23. Στην περίπτωση κατασκευής τοίχων αντιστήριξης, αυτοί δια¬ 
μορφώνονται από άποψη υλικού και τρόπου κατασκευής, σύμφωνα με 
τα παραδοσιακά πρότυπα και τις υποδείξεις της ΕΠΑΕ. 

24. Για το τμήμα του τομέα I που βρίσκεται εντός του φρουρίου κα¬ 


θώς και μεταξύ των τειχών και των οδών Γιοσέφ Ελιγιά, Αβέρωφ, 
Ελευθερίου Βενιζέλου, Καλλάρη, Κουντουριώτη και Πατριάρχου Ευαγ- 
γελίδη, ισχύουν επιπλέον και οι ακόλουθοι περιορισμοί: 

α) Η επίστρωση των βαθμιδών στις εξωτερικές κλίμακες των κτι¬ 
ρίων σε κοινόχρηστους ή ιδιωτικούς χώρους γίνεται με.σχιστόπλακες.ή 
πέτρες- απλής κατεργασίας. 

β) Οι μανδρότοιχοι στο πρόσωπο των οικοπέδων κατασκευάζονται 
με εμφανή λιθοδομή ύψους δύο μέτρων η λιθοδομή ύψους ενός μέτρου 
με κιγκλιδώματα ξύλινα ύψους ενός μέτρου. 

γ. Η αυλόθυρα είναι ξύλινη ταμπλαδωτή ή καρφωτή και καλύπτει 
όλο το ύψος το ανοίγματος με στέγη δικλινούς ή τετρακλινούς μορφής, 
ανάλογα με τη μορφή του κτιρίου και σε προεξοχή 0,50 μ. από την εξω¬ 
τερική παρειά του μανδρότοιχου. 

8. Απαγορεύεται η εγκατάσταση φωτεινών επιγραφών και διαφημι¬ 
στικών πινακίδων. 

25. Για κάθε οικοδομική εργασία απαιτείται η προηγούμενη έγκριση 
της σχετικής μελέτης από την ΕΠΑΕ. 

26. Δεν έχουν εφαρμογή οι διατάξεις των άρθρων 9, 12, 14 και της 
παραγράφου 5 του άρθρου 23 του Ν. 1577/1985 «ΓΟΕ» καθώς και 
τους άρθρου 41 του Ν. 1337/1983. 

Άρθρο 3 

Από τη δημοσίευση του παρόντος διατάγματος καταργείται το από 
31.1.1978 Π.Δ/γμα (ΦΕΚ 71 /Δ’), όπως τροποποιήθηκε και συμπλη¬ 
ρώθηκε με το από 23.1.1985 Π.Δ/γμα (ΦΕΚ 48/Δ'). 

Άρθρο 4 

II ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 28 Ιουλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ. 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΣΩΤΗΡΗΣ ΚΟΥΒΕΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

ΑριΟ, 60588/4262 ' (3) 

Χαρακτηρισμός ως διατηρητέου του κτιρίου επί των οδών Ηροδότου 22 

και Αλωπεκής 1 εντός του ρυμοτομικού σχεδίου του δήμου Αθη¬ 
ναίων και καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α’ 210), όπως τροποποιήθηκε με 
τις διατάξεις του Ν. 1772/1988 «Τροποποίηση διατάξεων του Ν. 
1577/1985 «Γενικός Οικοδομικός Κανονισμός» και άλλες σχετικές 
διατάξεις» (Α’ 91). 

2. Τις διατάξεις της υπ’ αριθμ. 15883/1903/8.2.88 Κοινής από¬ 
φασης του Υπουργού Προεδρίας της Κυβερνήσεως και του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων (Β’ 
142). 

3. Την από 17.7.89 αιτιολογική έκθεση της Διεύθυνσης Πολεοδο¬ 
μίας Σχεδιασμού Τμήμα Παραδοσιακών Οικισμών. 

4. Την από 18.7.89 απάντηση του ενδιαφερομένου Σταύρου Μιχα- 
λαριά, αποφασίζουμε: 

1) Χαρακτηρίζεται ως διατηρητέο το κτίριο που βρίσκεται εντός του 
ρυμοτομικού σχεδίου του Δήμου Αθηναίων επί των οδών Ηροδότου 22 
και Αλωπεκής 1 φερόμενο ως ιδιοκτησία Στ. Μιχαλαριά, όπως φαίνεται 
με μαύρη διαγράμμιση στο σχετικό πρωτότυπο τοπογραφικό διά¬ 
γραμμα σε κλίμακα 1:1000, που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την υπ’ αριθμ. 60588/1989 
πράξη του. Ακριβές αντίγραφο του διαγράμματος αυτού Οα είναι αναρ- 
τημένο στη Δ/νση Τοπογραφικών Εφαρμογών Τμήμα Αρχείου σχεδίων 
του Υπουργείου Περιβάλλοντος, Χωροταξίας και Δημοσίων Έργων για 
είκοσι (20) ημέρες από την δημοσίευση της παρούσας απόφασης στην 
Εφημερίδα της Κυβερνήσεως. 

2) Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
καλλιτεχνικών διακοσμητικών στοιχείων του. 

3) Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους στατικούς ή λειτουργικούς. 

4) Επιτρέπεται η ανέγερση νέου κτιρίου στο οικόπεδο του διατηρη¬ 
τέου κτιρίου χωρίς υπέρβαση του συντελεστή δόμησης που ισχύει στην 
περιοχή με τους παρακάτω όρους και περιορισμούς δόμησης: 

α) Ο μέγιστος επιτρεπόμενος αριθμός ορόφων του νέου κτιρίου ορίζε¬ 
ται σε τρεις (3) υπέρ το ισόγειο και το μέγιστο ύψος του σε 16,60 μ. 


β) Η απόσταση της κύριας όψης του νέου κτιρίου από την διαμορφω¬ 
μένη οικοδομική γραμμή της οδού Αλωπεκής, ορίζεται σε δεκατρία μέ¬ 
τρα και μισό (13,50) μέτρα. 

γ) Η δυτική όψη του κτιρίου θα εφάπτεται στο διατηρητέο κτίριο με 
υάλινο πέτασμα 10 εκατοστών. Οι πλάκες των δαπέδων των ορόφων θα 
απέχουν 1,50 μ. από το διατηρητέο κτίριο ώστε να δημιουργούν εσωτε¬ 
ρικούς εξώστες. 

δ) Επιτρέπεται η κατασκευή ημιορόφου στο ισόγειο του νέου κτιρίου 
σε απόσταση 3,20 μέτρων από την κύρια όψη του. 

ε) Η όψη του νέου κτιρίου θα είναι υάλινη από διαφανές κρύσταλλο.’- 
Εκκεντρα θα δημιουργηθεί, προκειμένου να επιτευχθεί με σύγχρονα 
υλικά η ανάπλαση του προστώου του διατηρητέου κτιρίου, μαρμάρινος 
πηλώνας που Οα εξέχει 20 εκατοστά από το μέτωπο της όψης, ο οποίος 
θα φέρει πέτασμα από καθρέπτη τριγωνικής διατομής σε όλο το μήκος 
της όψης του και θα καταλήγει σε μεταλλικό αέτωμα στο ύψος του δώ¬ 
ματος και σε όλο το πλάτος του. Η κορυφή του αετώματος θα έχει ανώ¬ 
τατο ύψος 17,50 μέτρα. 

στ) Επιτρέπεται η κατασκευή τριών (3) υπογείων κύριας χρήσης, με 
καλυπτομένη εΛιφάνεια 206 τετραγωνικά μέτρα και ύψος 4,00 μέτρα 
το πρώτο και 2,60 μέτρα τα υπόλοιπα δύο. Τα υπόγεια θα απέχουν του¬ 
λάχιστον 2.00 μέτρα από την διαμορφωμένη οικοδομική γραμμή της 
οδού Αλωπεκής. 

ζ) Το κλιμακοστάσιο θα τεθεί στην εσοχή που διαμορφώνει το οικό¬ 
πεδο ανατολικά και θα φωτίζεται από υάλινο κουβούκλιο που θα κατα- 
σκεύασθεί στο δώμα του νέου κτιρίου. 

5) Απαγορεύεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του κτιρίου. Επιτρέπεται μόνο η τοποθέ¬ 
τηση επιγραφών περιορισμένων διαστάσεων που πληροφορούν για την 
χρήση των χώρων του κτιρίου. 

6) Για οποιαδήποτε οικοδομική εργασία στο εξωτερικό και εσωτε¬ 
ρικό του διατηρητέου κτιρίου, καθώς και για την τοποθέτηση επιγρα¬ 
φών απαιτείται η έγκριση της Επιτροπής Πολεόδομικού και Αρχιτεκτο¬ 
νικού Ελέγχου (Ε.Π.Α.Ε.). 

7) Για την έκδοση της οικοδομικής άδειας, απαιτείται η προηγού¬ 
μενη έγκριση της αρχιτεκτονικής μελέτης κατασκευής του νέου κτιρίου 
από την Δ/νση Πολεοδομικού Σχεδιασμού - Τμήμα Παραδοσιακών Οι¬ 
κισμών του Υπουργείου Περιβάλλοντος, Χωροταξίας και Δημοσίων 
Έργων μετά από γνώμη της αρμόδιας Ε.Π.Α.Ε. 

8) Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσειος. 

Αθήνα, 7 Σεπτεμβρίου 1989 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



